Artisten Aiko

Alena Shirmanova-Kostebelova (), kjend under artistnavnet Aiko, er ein russisk-tsjekkisk songar og låtskrivar som for tida er basert i Brighton i England. Ho representerte Tsjekkia i Eurovision Song Contest 2024 med songen «Pedestal».

 Bakgrunn 
Alena Shirmanova-Kostebelova blei fødd den 26. desember 1999 i Moskva i Russland. Kort tid etter flytta ho og familien til Karlovy Vary i Tsjekkia, der ho vaks opp.

I 2015 deltok Shirmanova-Kostebelova i den fjerde sesongen av reality-talentprogrammet Česko Slovenská SuperStar. Ho flytta deretter til Storbritannia for å satse på den musikalske karrieren sin. Ho busette seg fyrst i London og sidan i Brighton. Under kunstnarnamnet Aiko gav ho ut debutalbumet Aiko i 2018, etterfølgd av Expiration Date i 2020, då ho gav ut debutsingelen «Hunt».

Shirmanova-Kostebelova er den fyrste tsjekkiske artisten som har dukka opp på -skjermene, og den fyrste tsjekkiske kvinna til å delta i Spotify Equal-kampanjen. Ho har sidan opptredd på Rock for People, ESNS, Metronome Prague, The Great Escape, Grape, Nouvelle Prague og festivalane Sziget og Waves Vienna. Ho har også vore støttemusikar på turnear til artistar som Alice Merton, Black Honey, Lauren Ruth Ward og Tamino. Nokre av songane hennar har blitt brukte i TV-seriar som Teen Mom og .

Hausten 2023 gav Aiko ut sitt tredje album, Fortune's Child. I november same år kunngjorde den tsjekkiske kringkastaren  at ho var blant deltakarane i ESCZ 2024, den tsjekkiske nasjonale finalen for Eurovision Song Contest 2024. Ho deltok med songen «Pedestal» og 13. desember kunngjorde Česká televize at ho hadde vunne den tsjekkiske finalen. Ho representerte Tsjekkia i Eurovision Song Contest 2024 i Malmö i Sverige, men klarte ikkje å kvalifisere seg til finalen.

Privatliv
Aiko er i eit forhold med den spanske trommeslagaren Kat Almagro, som deltok i Eurovision Song Contest 2024 for San Marino, som ein del av rockegruppa Megara.

Merknadar

 Kjelder 

Denne artikkelen bygger på «Aiko (artist)» frå , den 4. mars 2025.

Kategori:Tsjekkiske musikarar
Kategori:Russiske songarar
Kategori:Tsjekkiske Eurovision Song Contest-deltakarar
Kategori:Tsjekkiske Eurovision Song Contest-låtskrivarar
Kategori:Eurovision Song Contest 2024-deltakarar
Kategori:Eurovision Song Contest 2024-låtskrivarar
Kategori:Folk frå Moskva